സി.വി. പത്മരാജൻ

1983 മുതൽ 1987 വരെ
കെപിസിസി പ്രസിഡൻ്റും 
കെ കരുണാകരൻ, എ.കെ. ആൻ്റണി മന്ത്രിസഭകളിലെ കാബിനറ്റ് വകുപ്പ് മന്ത്രിയുമായിരുന്ന കൊല്ലം ജില്ലയിൽ നിന്നുള്ള മുതിർന്ന കോൺഗ്രസ് നേതാവായിരുന്നു സി.വി. പത്മരാജൻ ( 22 ജൂലൈ 1931 - 16 ജൂലൈ 2025).സി.വി.പത്മരാജൻ അന്തരിച്ചുhttp://www.niyamasabha.org/codes/mem_1_9.htmhttps://www.manoramaonline.com/news/kerala/2021/07/22/cv-padmarajan.htmlhttps://www.manoramanews.com/kerala/politics/2024/07/22/today-is-cv-padmarajans-ninety-third-birthday.html

ജീവിതരേഖ
കൊല്ലം ജില്ലയിലെ പരവൂരിൽ
കെ.വേലു വൈദ്യന്റെയും തങ്കമ്മയുടെയും മകനായി
1931 ജൂലൈ 22 ന് ജനിച്ചു. അഖില തിരുവിതാംകൂർ വിദ്യാർത്ഥി കോൺഗ്രസ്സിലൂടെ സ്വാതന്ത്ര്യ സമര രംഗത്ത് സജീവമായി. അധ്യാപകനായാണ് ജീവിതം തുടങ്ങിയത് എങ്കിലും ബി.എ, ബി.എൽ ബിരുദങ്ങൾ നേടി.1973 മുതൽ 1979 വരെ കൊല്ലം ജില്ലയിൽ അഭിഭാഷകനായും ഗവ. പ്ലീഡറായും പബ്ലിക് പ്രോസിക്യൂട്ടറായും പ്രവർത്തിച്ചു.http://www.niyamasabha.org/codes/members/m492.htm

 രാഷ്ട്രീയ ജീവിതം

ചാത്തന്നൂർ ബ്ലോക്ക് കോൺഗ്രസ് കമ്മറ്റി പ്രസിഡൻറായാണ് രാഷ്ട്രീയ പ്രവേശനം.
കൊല്ലം ഡിസിസിയുടെ വൈസ് പ്രസിഡൻറായും, പ്രസിഡൻറായും പ്രവർത്തിച്ചു.
1982-ലും 1991-ലും ചാത്തന്നൂരിൽ നിന്ന് നിയമസഭ അംഗമായി തിരഞ്ഞെടുക്കപ്പെട്ടു.
1983 മുതൽ 1987 വരെ കെ.പി.സി.സി പ്രസിഡൻറായിരുന്നു.
1982-1983, 1991-1995 വർഷങ്ങളിലെ കരുണാകരൻ മന്ത്രിസഭയിലും 1995-1996-ലെ എ.കെ. ആൻറണി മന്ത്രിസഭയിലും മന്ത്രിയായും പ്രവർത്തിച്ചു.
1992-ൽ മുഖ്യമന്ത്രിയായിരുന്ന കെ. കരുണാകരന് അപകടം പറ്റിയ സമയത്ത് ചെറിയ കാലം സഭാ നേതാവായിരുന്നു.

 വഹിച്ച പദവി കാലഘട്ടം സാമൂഹ്യ ക്ഷേമ വകുപ്പ്, ഫിഷറീസ് വകുപ്പ് മന്ത്രി  24-05-1982 to 29-08-1983, വൈദ്യുതി, കയർ (22-6-1994 മുതൽ ധന വകുപ്പും)  02-07-1991 to
16-03-1995 ധന വകുപ്പ്, കയർ, ദേവസ്വം വകുപ്പ് മന്ത്രി  22-03-1995 to 09-05-1996 വൈസ് ചെയർമാൻ, കേരള പ്ലാനിംഗ് ബോർഡ് -കൊല്ലം ജില്ലാ ഗവൺമെന്റ് പ്ലീഡർ  1973-79.
 മരണം 
വാർധക്യ സഹജമായ അസുഖങ്ങൾക്ക് ചികിത്സയിൽ തുടരവെ 93-മത്തെ വയസിൽ 2025 ജൂലൈ 16ന്
വൈകിട്ട് 7:00 മണിക്ക് അന്തരിച്ചു.
സംസ്കാര ചടങ്ങുകൾ ജൂലൈ 17ന്
വൈകുന്നേരം 4 മണിയോടെ പരവൂരിലെ
വീട്ടുവളപ്പിൽ നടന്നു.https://www.mathrubhumi.com/news/kerala/former-minister-c-v-padmarajan-passes-away-1.10752293പത്മരാജന് യാത്രാമൊഴി സംസ്കാരം ഔദ്യോഗിക ബഹുമതികളോടെ

 സ്വകാര്യ ജീവിതം 
 ഭാര്യ : വസന്തകുമാരി
 മക്കൾ : 
 സജി (ഇൻഫോസിസ്)
 അനി (വോഡഫോൺ ഐഡിയ)

അവലംബം


വർഗ്ഗം:ഏഴാം കേരള നിയമസഭയിലെ മന്ത്രിമാർ
വർഗ്ഗം:ഒൻപതാം കേരള നിയമസഭയിലെ മന്ത്രിമാർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:കേരളത്തിലെ വൈദ്യുതിവകുപ്പ് മന്ത്രിമാർ
വർഗ്ഗം:കെ.പി.സി.സി. പ്രസിഡന്റുമാർ
വർഗ്ഗം:കേരളത്തിലെ മത്സ്യബന്ധനവകുപ്പ് മന്ത്രിമാർ
വർഗ്ഗം:കേരളത്തിലെ ധനകാര്യമന്ത്രിമാർ
വർഗ്ഗം:കേരളത്തിലെ കയർ വകുപ്പ് മന്ത്രിമാർ
വർഗ്ഗം:കേരളത്തിലെ ദേവസ്വം ബോർഡ് വകുപ്പ് മന്ത്രിമാർ
വർഗ്ഗം:കേരളത്തിലെ സാമൂഹികക്ഷേമവകുപ്പ് മന്ത്രിമാർ